**ОБРАЗАЦ**

|  |  |
| --- | --- |
| **ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ** | |
| **ПРЕДЛАГАЧ ПРОПИСА** | **Предсједник Општине Никшић** |
| **НАЗИВ ПРОПИСА** | **Предлог Одлуке о утврђивању цијене услуга дневног боравка у Јавној установи Дневни центар за дјецу са сметњама у развоју и особе са инвалидитетом Никшић** |
| **1. Дефинисање проблема**   * **Да ли је пропис посљедица захтјева (прописа) на државном нивоу?** * **Навести законски основ за доношење прописа, као и однос са стратешким документима локалне самоуправе ако постоји?** * **Да ли локална самоуправа може одступати од одредби прописа на државном нивоу и у којој мјери?** * **Да ли је ријеч о сопственим надлежностима или пренесеном, односно повјереном послу локалне самоуправе?** * **Које проблеме треба да ријеши предложени акт?** * **Да ли проблем има родну димензију? (има посебни утицај на жене)** * **Који су узроци проблема?** * **Које су посљедице проблема?** * **Који су субјекти оштећени, на који начин и у којој мјери? (жене-мушкарци)** * **Како би проблем еволуирао без промјене прописа (“статус quо” опција)?** | |
| * **Овај пропис је последица захтјева (прописа) на државном нивоу.** * **Правни основ за доношење ове одлуке садржан је у одредбама Закона о социјалној и дјечјој заштити („Службени лист Црне Горе”, бр. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21 и 145/21), Закона о локалној самоуправи („Службени лист ЦГ“, бр. 2/18, 34/19, 38/20, 50/22 и 84/22), Статута општине Никшић („Службени лист ЦГ“ – Општински прописи, број 31/18) и Правилника о критеријумима и мјерилима за утврђивање цијене услуга дневног боравка у ЈУ Дневни центар за дјецу са сметњама у развоју и особе са инвалидитетом Никшић, број: 02-032-125, од 20.05.2022. године.**   **Чланом 157 став 5 Закона о социјалној и дјечјој заштити („Службени лист Црне Горе”, бр. 27/13, 1/15, 42/15, 47/15, 56/16, 66/16, 1/17, 31/17, 42/17, 50/17, 59/21 и 145/21) је прописано да у складу са прописаним критеријумима и мјерилима, цијену услуге социјалне и дјечје заштите коју обезбјеђује држава утврђује надлежни орган државне управе, а цијену услуге која се финансира из буџета општине утврђује надлежни орган општине.**  **Чланом 27 став 1 тачка 15 Закона о локалној самоуправи („Службени лист ЦГ“, бр. 2/18, 34/19, 38/20, 50/22 и 84/22) прописано је да Општина, у складу са законом, другим прописима и могућностима учествује у обезбјеђивању услова и унапређењу дјелатности: здравствене заштите, образовања, социјалне и дјечје заштите, запошљавања и других области од интереса за локално становништво, а чланом 38 став 1 тачка 2 истог закона је прописано да Скупштина доноси прописе и друге опште акте.**  **Чланом 35 став 1 тачка 2 и чланом 38 став 1 Статута општине Никшић („Службени лист ЦГ – Општински прописи“, број 31/18), је прописано да Скупштина доноси прописе и друге опште акте и да у вршењу послова из своје надлежности поред Статута, доноси одлуке, рјешења, планове, програме и друге акте.**  **Чланом 3 и 13 Правилника о критеријумима и мјерилима за утврђивање цијене услуга дневног боравка у ЈУ Дневни центар за дјецу са сметњама у развоју и особе са инвалидитетом Никшић, број: 02-032-125, од 20.05.2022. године, су прописани критеријуми и мјерила за утвђивање цијене услуга дневног боравка у ЈУ Дневни центар за дјецу са сметњама у развоју и особе са инвалидитетом Никшић, и то: 1) одговарајући простор у коме се пружа услуга дневног боравка; 2) набавка и одржавање опреме; 3) исхрана и доступност здравствених услуга; 4) одржавање личне хигијене и хигијене простора; 5) сигурно окружење; 6) развој потенцијала корисника; 7) зарада, накнада зараде и друга примања запосленог; 8) стручно усавршавање стручних радника, стручних сарадника и сарадника и 9) друго од значаја за пружање услуге.**   * **Локална самоуправа не може одступити од одредби прописа на државном нивоу, већ само може ближе одредити исте.** * **Ријеч је о сопственим надлежностима локалне самоуправе.** * **Предложена одлука треба да ријеши један од значајних друштвених проблема сваке локалне заједнице а то је брига о дјеци са сметњама у развоју и о особама са инвалидитетом, јер је могућност дневног збрињавања један од основних облика подршке породици која се брине о дјетету или особи са инвалидитетом.** * **Проблем има подједнаку родну димензију, односно обезбјеђује се услуга дневног боравка, која не подразумијева само задовољење основних потреба корисника, као што су исхрана, њега или чување, већ и могућности за стицање образовања и оспособљавања за рад, социјализацију и квалитетније структурирање времена у току дана, дјеци са сметњама у развоју и особама са инвалидитетом, без обзира на пол.** * **Проблем може настати због мањка финансијских средстава, државних или општинских, за финансирање услуга Дневног центра.** * **Како развој услуге доприноси укључивању дјеце у свакодневни живот заједнице, развоју њихових капацитета и већој самосталности, а потом пружа подршку породицама дјеце са сметњама у развоју и особама са инвалидитетом како би одржали породично јединство и квалитет породичног окружења, то би последице настанка проблема биле отежано дневно и уопште животно функционисање корисника и породица корисника, које су похађале, као и будућих корисника и породица корисника којима би дневно збрињавање умногоме олакшало дневно и животно функционисање.** * **У случају настанка овог проблема биле би оштећене породице које брину о дјетету или особи са инвалидитетом, али и сама дјеца са сметњама у развоју и особе са инвалидитетом због подршке коју Дневни центар пружа кроз услуге које нуди.** * **У случају “статус quо” опције проблеми би евалуирали за садашње и будуће кориснике и породице садашњих и будућих корисника – дјеце и особа са сметњама у развоју.** | |
| **2. Циљеви**   * **Који циљеви се постижу предложеним прописом?** * **Да ли било који од циљева унапређује родну равноправност? (ако је одговор не, да ли се може дефинисати циљ који унапређује родну равноправност?)** | |
| * **Преложена Одлука има за циљ, посматрано са ширег аспекта, развој капацитета пружаоца услуге односно континуирано спровођење, унапређење и развој услуга Дневног центра као одрживе услуге и стварање услова за дјецу са сметњама у развоју и особе са инвалидитетом да у потпуности уживају своја права и што повољније услове за живот, њихово осамостаљивање и одрастање и пуно учешће у друштву. Конкретније посматрано, преложена Одлука има за циљ утврђивање цијене услуга дневног боравка у Јавној установи Дневни центар за дјецу са сметњама у развоју и особе са инвалидитетом Никшић како би се очувао и унаприједио квалитет живота дјеци са сметњама у развоју и особама са инвалидитетом, јер смо свјесни да кроз услугу Дневног центра, у организованом окружењу и уз потребни надзор, корисници задовољавају развојне потребе, стичу и развијају животне вјештине, личну и друштвену одговорност у циљу развоја самосталности, социјалних, сазнајних и других важних функција, чиме им се обезбјеђује позитивно и конструктивно искуство боравка изван породице а члановима породице слободно вријеме за бављење радним и другим активностима.** * **Циљ који унапређује родну равноправност „лежи“ у самој једнакости примјене овог прописа на оба пола, односно рода.** | |
| **3. Опције**   * **Зашто је пропис неопходан? - Које су могуће опције за испуњавање циљева и рјешавање проблема? (увијек треба разматрати “статус quо” опцију и препоручљиво је укључити и нерегулаторну опцију, осим ако постоји обавеза доношења предложеног прописа).** * **Образложити преферирану опцију? (која је родна димензија те опције; како преферирана опција унапређује родну равноправност: статус жена и односе међу женама и мушкарцима?)** | |
| * **Као што је већ наведено, овај пропис је неопходан како би се услуга Дневног центра, на локалном нивоу, одржала и како би се сходно измјенама закона и сходно донешеним правилницима иста децентрализовала у мјери у којој је то могуће. Међутим, како се наводи у члану 154 став 5 Закона о социјалној и дјечијој заштити, уколико општине нијесу у могућности да обезбиједе средства за услуге из става 4, попут услуге дневног боравка, у финансирању истих ће учествовати држава.** * **Могуће опције за испуњавање циљева и рјешавање проблема су подршка финансијског типа од стране државе.** * **Овом одлуком су оба пола стављена у равноправан положај.** | |
| **4. Анализа утицаја**   * **На кога ће и како ће највјероватније утицати рјешења у пропису - набројати позитивне и негативне утицаје, директне и индиректне? Да ли рјешења у пропису имају утицај на жене (позитивне и негативне, директне и индиректне?)** * **Које трошкове или уштеде ће примјена прописа изазвати грађанима и привреди (нарочито малим и средњим предузећима)?** * **Да ли позитивне посљедице доношења прописа оправдавају трошкове које ће он створити?** * **Да ли се прописом подржава стварање нових привредних субјеката на тржишту и тржишна конкуренција?** * **Укључити процјену административних оптерећења и бизнис баријера.** | |
| * **Предложеном одлуком се дефинише цјеновник услуга дневног збрињавања, односно самим тим се обезбјеђује услуга дневног боравка дјеци са сметњама у развоју и особама са инвалидитетом, што умногоме представља значајну подршку породицама дјеце са сметњама у развоју и особама са инвалидитетом. Негативног утицаја нема.** * **Пропис утиче на трошкове локалне самоуправе и/или државе па се сходно дефинисаном цјеновнику (дефинисан Одлуком) процјењује трошак у износу од 677.53€ по кориснику (мјесечни трошак), 30.80€ (дневни трошак) и 3.85€ (трошак по сату).** * **Да, у потпуности. Позитивне посљедице доношења прописа оправдавају трошкове које ће он створити, било Општини било држави.** * **Не. Прописом се не подржава стварање нових привредних субјеката на тржишту и тржишна конкуренција.** | |
| **5. Процјена фискалног утицаја**   * **Да ли пропис утиче на висину прихода или трошкова локалне самоуправе?** * **Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?** * **Да ли је обезбјеђење финансијских средстава једнократно, или током одређеног временског периода? Образложити.** * **Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?** * **Да ли ће се имплементацијом прописа остварити приход за локалне самоуправе односно за буџет Црне Горе?** * **Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?)** | |
| * **Пропис утиче на трошкове локалне самоуправе и/или државе па се сходно дефинисаном цјеновнику (дефинисан Одлуком) процјењује трошак у износу од 677.53€ по кориснику (мјесечни трошак), односно 30.80€ (дневни трошак), односно 3.85€ (трошак по сату).** * **Потребно је, односно пожељно обезбјеђивање финансијских средстава из буџета Црне Горе за имплементацију овог прописа.** * **Обезбјеђење финансијских средстава није временски одређено, односно зависи директно од финансијских могућности.** * **Неопходна финансијска средства за текућу годину су обезбијеђена у буџету Општине Никшић, али за дио трошкова односно лична примања запослених и трошкове комуналија и биће буџетом планирана за наредну фискалну годину. Наведена финансијска средства за наредну годину се планирају потраживати и од државе, односно Министарства рада и социјалног старања.** * **Имплементацијом прописа неће се остварити приход за локалну самоуправу односно за буџет Црне Горе.** * **Потенцијални корисник буџета за имплементацију прописа је ЈУ Дневни центар за дјецу са сметњама у развоју и особе са инвалидитетом Никшић.** * **Имплементација буџета не може бити узрок неравноправности између мушкараца и жена.** | |
| **6. Консултације заинтересованих страна**   * **Назначити да ли је коришћена екстерна експертска подршка и ако да, како.** * **Назначити које су групе заинтересованих страна консултоване, у којој фази РИА процеса и како (јавне или циљане консултације).** * **Да ли су представнице женских удружења и рањивих група биле укључене у консултације?** * **Назначити главне резултате консултација, и који су предлози и сугестије заинтересованих страна прихваћени односно нијесу прихваћени. Образложити.** | |
| * **За припрему ове одлуке није коришћена екстерна експертска подршка.** * **Консултације су извршене са ЈУ Дневни центар за дјецу са сметњама у развоју и особе са инвалидитетом Никшић.** * **Представници женских удружења и рањивих група су кроз јавну расправу могли бити укључени у консултације у вези са доношењем овог прописа.** * **Предлога и сугестија за израду предложене одлуке од стране грађана у току јавне расправе није било.** | |
| **7. Мониторинг и евалуација**   * **Које су потенцијалне препреке за имплементацију прописа?** * **Који су главни индикатори према којима ће се мјерити испуњење циљева?** * **Ко ће бити задужен за спровођење мониторинга и евалуације примјене прописа?** | |
| * **За имплементацију ове одлуке препреке могу бити, као што је већ наведено, финансијског типа. Подршка са централног нивоа је и више него пожељна због постојећих трошкова локалне самоуправе, већ усмјерених на лична примања запослених и трошкове комуналних услуга.** * **Главни индикатор за мјерење испуњености циљева је одржавање услуга ЈУ Дневни центар за дјецу са сметњама у развоју и особе са инвалидитетом на локалном нивоу.** * **За спровођење мониторинга и евалуацију примјене ове одлуке биће задужен Секретаријат за културу, спорт, младе и социјално старање.** | |

**Датум и мјесто СТАРЈЕШИНА**

Никшић, 01.09.2022. године Дејан Ивановић, с.р.